སྤྱིར།དུས་རབས་ཉེར་གཅིག་གི་དཀྱོགས་མཚམས་འདི་རུ་བསམ་གཞིག་སྣ་མང་གི་མེ་ཏོག་བཞད།ལྟ་བ་འདྲ་མིན་གྱི་ཚ་རླབས་འཕྱུར།དྲན་ཚོར་མོད་པོ་ཡི་ཡོ་ལང་མཆེད།ཤེས་རིག་སྣ་ཚོགས་པའི་ལམ་བུ་དེད་དེ།འཚོ་གནས་ཀྱི་སྙིང་པོ།མི་ཚེ་ཡི་རིན་ཐང་།ལྟ་གྲུབ་ཀྱི་ངོ་བོ།འཇིག་རྟེན་གྱི་ཆགས་འཇིགའཁོར་འདས་ཀྱི་གཤིས་ལུགས་སོགས་ཆོས་དང་ཚན་རིག་གི་བརྗོད་དོན་གྲངས་མང་བ་ཞིག་ལ་དྲང་ལྡོག་ཅི་རིགས་ནས་དཔྱད་པ་གཏོང་མཁན་དང་མྱོང་ཚོར་འབྲི་མཁན།ལྟ་ཚུལ་གླེང་མཁན་ཤིན་ཏུ་མང་དྲགས་པས།བྲེལ་འཚུབ་ཀྱི་ལས་དོན་མང་ཞིང་།དམིགས་བསལ་གྱི་དུས་ཚོད་གང་ཡང་མ་རྙེད་པར་ཁོམ་དུས་བྲིས་ཤིང་མི་ཁོམ་དུས་བསྐྱུར་ཏེ་ད་ཆར་ཡོངས་སུ་གྲུབ་པའི་དེབ་ཆུང་འདིར་རིན་ཐང་ཆེར་མེད་ཤས་ཆེ།